
Valuta agonio de Francio 


En franca donio kuŝas malsanulo, kies 
flegado nun absorbas ĉiujn penojn kaj 
fortojn de francaj financistoj. Tiu mal- 
sanulo estas franca franko. Ĝi estas mal- 
sana je danĝera kaj daŭra malsano, pres- 
kaŭ nekuracebla. Franca valuto agonias 
kiel la malsanulo, kiun ne povas helpi 
jam la tuta arto de I’ kuracistoj. La in- 
formoj de ĵurnaloj pri kurzfalo de I’ franko 
jam perdis sian sensacian intereson. La 
Ieganto jam kutimis preskaŭ ĉiutage legi, 
ke 1’ franko kurzfalas kaj la registaro serĉas 
novan prunton ĉe Pirpont Morgan, — 
ĉiopova reĝo kaj dio de nuntempa Usono. 1 ) 

Ĉe la lito de kara (kiu efektive iam 
estis “kara") malsanulo kunvenis ektimig- 
ita registaro. Oni vokas kuracistojn, sed 
la lastaj proponas tre karajn medikament- 
ojn, ĉar oni povas ilin aĉeti nur ĉe Morgan. 
La registaro provis vigligi kor-pulsadon 
de franko per oksigeno de ŝtata inter- 
veno ĉe I’ borso. La regantoj, kiuj faras 
politikon, kredas, ke ĉiu nova informo 
pri vera stato de I’ malsanulo povas pli- 
rapidigi la agonion. Do ne estas mirinde, 
ke oni minacas per puno al ĉiuj, kiuj 
malkaŝas la sekreton. . JSi 

ĉis kiu grado de I’ malespero venis la 
flegantoj de malsana franko, tion karak- 
terizas kelkaj kuriozaj faktoj. lu borsa 
makleristoavertissiajnklientojn, kel’ franko 
estas subtenata nur per ŝtata interveno; 
tial pro eventuala inflacio de I’ franko 
estas aĉetindaj alivalutaj valoraĵoj. Pro 
tiu “antipatriota" ago la makleristo estis 
punita per ostrakismo:?) oni malpermesis 
al li vizitadi la borson. Tiu persono estis 

*) Vidu artikolon pri P. Morg. en S-ulo n-o 2. 

2 ) greka vorto (laŭvorte: juĝado per “ostroj“, 
ntikva procedo): ekzilo. 


simpla sensignifa makleristo, kies opinion 
oni povas simple ignori. Sed la alia estis 
pli serioza kaj kompetenta, kiu agnoskis 
la saman diagnozon. Profesoro-ekonomisto 
Colson, vicprezidanto de ŝtata konsilant- 
aro, dum debatoj pri la raporto en Aka- 
demio de Sciencoj, interalie eldiris: “ni 
fale proksimiĝas al la abismo; la sen- 
valoriĝo de I’ franko povas esti la deman- 
do de kelkaj semajnoj 1 * . . . Oni kulpigis 
lin pro “maIdisciplino“. 

La parolado de Colson forte impresis 
kaj kaŭzis bruan tumulton ĉe I’ financistoj. 
Ĉar fama sciencisto ne estis simpla homo, 
kiel la prenita makleristo, la registaro lin 
ne punis, sed sub la influo de 1’ parolado, 
decidis serĉi novajn rimedojn por aliigi 
la situacion. 

Ĉu povis uzi radikalajn kuracilojn la 
registaro, kiu troviĝas sub kalkana premo 
de 1’ bankoj? Laŭ ties konduto dum lastaj 
monatoj, oni povas respondi, — ne. La 
kaŭzoj de vaiuta malsano estas tiom pro- 
fundaj, tiel neŝireble ligitaj kun tuta burĝa 
sociordo de Francio, ke neniu, nek la dekstra, 
nek la plej radikala registaro, ne povas 
efektive stabiligi la frankon. 

La registaro ne povas agi malkaŝe por 
efektivigi radikalan financan reformon. Kiam, 
ekz. dum unu tago la franko kurzfalis je 
1 o' 0( fr. ĵurnalo“ Oeuvre" skribis “morgaŭ 
okazos forta interveno flanke de I’registaro.“ 
Kiam «morgaŭ efektive, sub influo de ŝtata 
interveno ĉe borso, la kurzo de 1' franko 
leviĝis, alia ĵurnalo “Temps“ naive komu- 
nikis, ke la franko kurze plialtiĝis dank’ 
al trankviligaj paroladoj de Herriot kaj 
ministro por financoj en parlamento. Laŭ 
konsolaj vortoj de 1’ ministro, Franclo estas 
multe ricevinta prunte, sed nenion paginta 
por la pruntoj. Nun venis la tempo pagi 


grandajn o/ 0 . a ĵojn, dum estas tre mal- 
facile ricevi novan prunton. Dum 11 lastaj 
monatoj la ŝtata ŝuldaro pligrandiĝis je 
10 miliardoj da paper-fr., atingante la sumon 
de421 miliardoj da paper-fr.,aŭ 42 miliardoj 
da orvalutaj frankoj. La buĝeta deficito 
ŝajnas ĉiam kreski. 

Ĉiuj truoj en buĝeto ĝis nun estas 
ŝtopataj per kaŝa kaj malkaŝa inflacio aŭ 
impostaj pali.ttivoj. La lastaj pligrandigas 
la ŝarĝon kiu kuŝ.is sur ŝultroj de labor- 
anta popolo. La prezoj de vivnecesaĵoj 
plialtiĝas. La granda kapitalo ne volas 
pagi impostojn kaj lerte evitas ilin. La 
registaro mem helpas tion. Oni diris en 
parlamento, ke s/ 6 da cirkulantaj kapitaloj 
ne estas impostataj, ke l’ registaro devas 
lukti kontraŭ tio. Tamen registaro rifuzas 
eĉ primitivan kontrolon de I’ bankoj, kiuj 
helpas al burĝaro kaŝi siajn dividendojn. 

La registaro mem pruntedonas grandajn 
kapitalojn al Jugo-Slavio, Polio, Rumanio 
kaj Ĉekostovakio por armiloj, kiujn ili 
bezonas por milito kontraŭ Sovet-Rus- 
lando. Ĝi ricevas de tiuj pruntoj nur 
5o/ 0 , dum ĝl mem (se Francio prunte- 
prenas) devas pagi ĝis IO«/o. Nun, kiam 
Aŭstrio kaj Germanio estas malarmigitaj, 
Francio havas 100000 soldatojn pli ol 
batalpreta armeo en 1913... 

Krom tio, ne atendante riparpagojn de 
Germanio, franca registaro per 70 miliardoj 
da ormarkoj subvenciis la industriistojn, 
kies entreprenoj suferis pro la milito. 

La ilustrajoj por stato de francaj financoj 
estas sufiĉaj. La franko povis esti arte 
stabiligata ĉe borso dum kelkaj tagoj, sed 
ĝi ne povas eviti finfinan pereon, se daŭros 
la nuna polftiko de I’ registaro. Mun estas 
necesega nova prunto ĉe P. Morgan por 
sumo ne malpli ol 200 milionoj da dolaroj, 

tio estas la prunto egalus la sumon, kiu 
estis disponigita al Germanio laŭ plano 
de Davves. 

Kvazaŭ pro kvanta koincido de tiuj 
pruntoj, la klopodoj de franca registaro, 
tiurilate faritaj en Usono, rezultigis la 
saman tendencon de P. Morgan. Same, 
kiel en Ia demando pri Germanio, P. Morgan 
ankaŭ rilate al Francio celis ne nur profit- 
egon de 1’operacio mem, sed li agis kiei 
direktanto de usona financa kapitaio, sin 
preparinta por konkeri Eŭropon. 

Post Londona konferenco en 1924, kiu 
finance skiavigis Germanion per Usono, 
aperis la unuaj variaĵoj de “projekto de 
Dawes° por Francio. La laboro de usona 
kapitalo en tiu direkto estus faciligata per 
kolosatra milita ŝuldo de Francio, kiun 
la lasta devas pagi al Usono. P. Morgan 
refoje utiligis profitigan konjunkturon, kiam 
Anglio, konsolidiginte la nacian ŝuldaron, 
unuavice komencis ĝin amortizi kaj per 
tio rompis unuecfronton de 1’ eŭropaj ne- 
pagantoj. En la plej krizaj momentoj por 
franeaj financoj, usona kapitalo en la plej 
akutsenta maniero rememorigis al Francio, 
ke la ŝuldoj estas pagendaj, kaj ligis la 
demandon kun ekonomia konkerado de 
Francio. 

Post Gernianio, — la projekto de Dawes 
por Francio, — jen estas programo de 
usona kapitalo. Tie riparpagoj neeviteble 
necesigis realigeblon de tiu plano; tie ĉi — 
la militŝuldoj pli-malpii frue faros Francion 
vasalo de Usono. 

% 

Sed Francio troviĝas en iom alia situacio, 
ol venkita Germanio, kiu estis pli facile 
konkerebia. Rilate al Francio estas ne- 
cesa pli forta premo, pli serioza minaco. 
Franca burĝaro kontraŭstaras al tendencoj 
de usonaj kapitalistoj, ke la milita ŝuldaro 
fariĝu preteksto por francigita plano de 
Dawes. Tio rezultigas, ke P. Morgan fermas 
pordojn de siaj bankoj antaŭ malcedemaj 
petantoj kaj trankvile atendas ĝis ... kiam 
la sama petanto humile refrapas je 1’pordo, 
reveninte jam preta por senprotesta sklav- 
iĝo ... La lastaj traktadoj pri nova prunto 
ne sukcesis kaj tio evidentigas, ke Francio 
ne konsentis ia malfacilajn kondiĉojn por 
ĝia amortizado. 

Do kiel penas nuna registaro en Fran- 
cio eliri el cmbarasanta situacio por ne- 
niigi la financan krizonl Nun, kiam me- 
dikamentoj por resanigo de i’franko ne 
estas riceveblaj el Ameriko, ia registaro 
provas apliki kirurgian metodon de 1’kur- 
acado. Antaŭ tri monatoj en kabineton 
de Painlevĉ estis invitita nova ministro 
por financoj, kiu fine eltrovis la sekreton 
resanigi agoniantan frankon. En siaj ofi- 
cialaj deklaroj la eminenta kirurgo por 
francaj financoj elastsence diris, ke nur 
post atingi buĝetan ekvilibron estos efektiv- 
igeblaj seriozaj reformoj de ŝtataj financoj 


rilate al vaiuta problemo. Tiu ĉi dub- 
senca formuligo de vaiuta reformo estis 
evidenta intenco de 1’registaro sekretigi 
dum iom da tempo preparitan planon de 
nova financa manovro. La vivo montriĝis 
esti pli kruela ol supozis nunaj regantoj 
de Francio. Efektivo jam montris putr- 
antan inverson de francaj financoj kaj 
malkaŝis la sekreton de 1’nova kuracisto 
pli frue oi tiu supozis. 

Oni konstatis, ke I' buĝeto de nuna 
jaro havas grandan deficiton, la milito en 
Maroko postulas ĉiam pli grandajn el- 
spezojn, ke ai ŝtata kaso minacas la ka- 
tastrofo, ĉar venas limtempo por amor- 
tizi ĉiuspecajn mon-surogatojn, emisitajn 
por cirkulado dum certa periodo. 

En tiu situacio ministro por financoj 
devis elmontri verajn heroajojn por halt- 
igi francan valuton ĉe la rando de 1’ abismo, 
al kiu kondukis ĝin la ĝisnuna politiko 
de F registaro. 

Estis urĝe necesaj la plej forta premo 
de I’ impostiloj sur kapitalistarori, altaj 
tarifoj de impostoj por burĝaro, sed la 
ministro ne faris tiun ĉi gravan paŝon 
kaj, malgraŭ perbabila defendo de radikalaj 
reformoj li perage sin montris defendanta 
la interesojn de I’ kapitalo. 

La registaro decidis iri plu laŭ vojo 
de la plej malforta rezistado kaj plifortigi 
la inflacion per daŭra emisado de papcr- 
mono laŭ konfirmita programo. Por uzi 
tiun ĉi rimedon, la ministro por financoj 
devis konsideri unuflanke — la interesojn 
de granda kapitalo, precipe de 1’industria 
kapitalo kaj aliflanke — la interesojn de 
I’etburĝa rentularo, havanta ŝparmonon, 
kaj de laboranta popolo. La ministro de 
financoj senhezite stariĝis batalfronte kun 
riĉa kapitalistaro. La lasta jam savis la 
valoron de sia kapitalo por realigi ĝin je 
materialaj valoraĵoj (produktiloj, fabrikejoj 
kaj varoj, alivaiutaj valoraĵoj). 

La industria kapitalistaro nenion havis 
kontraŭ injekti en malsanan korpon de 
la lando novan porcion de 1’narkotaĵo, 
kiu estas novaj monpaperaj emisoj, por 
malakutigi la kreditan malsaton, kaj per 
malaltigo de 1’kurzo faciligi la luktadon 
por merkatoj. Malgraŭ ke oficialaj ĵur- 
naloj malaprobas novajn planojn de 1’ in- 
flacio, la industriistoj salute renkontis no- 
van projekton de 1’ministro por financoj: 
per granda plimulto de 1’ voĉdonoj la 
parlamento konfirmis la projekton de nova 
monpapera emisado. Laŭ tiu leĝigita pro- 
jekto estas emisendaj 6 miliardoj da fr. 
de novaj banknotoj kaj 4 mild. da apar- 
taj kreditatestoj, kiuj estas asekuritaj de 
I’ registaro por stabila kurzo. Tiamaniere 
dum kelkaj monatoj cirkulanta papermona 
amaso pligrandiĝos je 10 miliardoj, t. e. 
preskaŭ 25o/ 0 (51 mild. anstataŭ 41 mild.) 


Emisante asekuritajn kreditatestojn, la 
registaro per ilia paralela cirkulado pli- 
intensigas la inflacion. Havante la mon- 
paperon, kies kurzo estas stabiligita per 
orvaluta garantiaĵo, la burĝaro povas in- 
vesti siajn kapitalojn en stabilaj valoraĵoj 
kaj per tio destinas la malnovajn mon- 
paperojn por rapida senvaloriĝo. La rc- 
zultoj de tiu ĉi politiko baldaŭ mont.riĝis 
en la plej evidenta maniero. La kurzo 
de angla funto ĉe Pariza borso tuj ek- 
saltis alten ĝis 105,70. Tio estis la ko- 
menco de 1’periodo, kiam timigita et- 
burĝaro inundos la merkaton per siaj de- 
gelantaj monpaperaĵoj. Tiam la post- 
militaj financoj de Francio trairos la lastan 
ŝtupon de sia evoluo. Malgraŭ multfoje 
ripetitaj oficiaiaj deklaroj de ministroj kaj 
ŝtataj ekonomistoj, proklamintaj la politi- 
kon de “financa honesteco", Francio el- 
paŝis sur malglatan vojon kiun pli frue 
trairis Ruslando, Aŭstrio, Germanio, Polio 
k. a. — sur la vojon, kondukontan al 
senvaloriĝo de I’nacia valuto, malriĉigo 
de etburĝaj rentuioj, — al inflacio, kiu 
treigos la ekspluatadon de laboristaj ma- 
soj, eksproprigos la ŝparmonon de bon- 
statuloj kaj, paraiele kun tio, — helpos 
riĉiĝi al posedantoj de granda kapitalo. 
Dum tiam prepariĝos afera interkonsento 
kun Usono pri amortizado de militaj ŝul- 
doj. Francio fariĝos pli cedema por la 
postuloj de sia potenca kreditoro kaj 
povos ricevi helpon el-trans la oceano. 

Nur tiam kreiĝos la reala bazo por 
valuta reformo, kiu estos obtcnita per 
daŭraj suferoj kaj nekalkuleblaj oferoj de 
1’ laboranta popolo. Tiu reformo fariĝos 
nova fonto, el kiu ĉerpos sian profitegon 
anglo-usona kapitalo kaj parto de 1’ franca 
burĝaro, gvidanta nunajn aferojn de ia 
lando, estos rcgalita per la permeso an- 
kaŭ iom trinki el tiu ĉi fonto. 

N. A 'rassovski. 


La V. Kongreso de SAT 

en Vieno 

estas pasinta. Partoprenis ĝin 175 k-doj 
el pli ol 300 aliĝintaj. E1 la ĉeestantoj 
27 k-doj venis ei Germanio, 3 el Francio, 
3 el Ĉekoslovakio, 1 el Italio, 2 el Britio, 
1 el Sovetio kaj 15 el Blanka lando. La 
resto de kongresanoj estis aŭstrianoj. Be- 
daŭrinde al niaj sovetlandaj kamaradoj 
estis rifuzita la vizo, tiel ke ili ne povis 
eniri Aŭstrion kaj partopreni nian mond- 
kongreson. Per akra protesto al Ia Aŭstria 
reakcia registaro Ia kongresanaro esprimis 
sian indignon pri tiu fiago. Tamen k-do 
Drezeti (Moskvo) sukcesis ĉeesti la kon- 
greson kaj reprezenti nian multanaran 
kamaradaron en Sovetio. Entute la kon- 
greso estis bonege, eĉ modele aranĝita 
de niaj Vienaj kamaradoj, organizaj mankoj 
ne estls, kaj mi kredas, ke neniu SAT- 

ano de ie ajn veninta al Vieno povos 
plendi pri ia maloportunajo dum nia kon- 
greso. En arda laboro kaj altnivela debato 
la kongreso per kolektivaj fortoj provis 
solvi la inultajn gravajn problemojn, kiuj 
stariĝis antaŭ ĝi. Se eble ne ĉiuj estos 
kontentigitaj pri la decidoj prenitaj, tamen 
oni konsideru serioze kaj senpasie, ke la 
kongreso faris siajn laborojn tute laŭ ob- 
jektiva pensmaniero kaj tute konforme al 
la kondiĉoj ekzistantaj, kiuj difinas nian 
pozicion en ĉiu periodo kaj en ĉiu situacio. 
La plej gravaj problenioj estis tiuj pri la 
lingvo kaj pri la organiza forrno. En la 
lingva demando oni unuanime konsentis 
pri la neceseco, ke estu gardata severa 
lingva disciplino, por gardi la lingvon kon- 
traŭ konfuzigo kaj persongustaj novigoj, 
kaj tiucelaj fiksaj direktivoj estas donitaj al 
la redaktoroj de S-ulo kaj S. R. Estonte 
iingvaj studoj kaj diskutoj ne plu aperos 
en S-ulo, aliflanke estos zorgate pri bona, 
pura lingvaĵo kaj lingva stilo en la gazetoj. 
En la organiza demando la kongreso voĉ- 
donis por tio, ke SAT restu ankaŭ estonte 
tia, kia ĝi estis ĝis nun. Tamen pli firma 
interligiĝo inter SAT kaj la naciaj lab. esp. 
organizajoj estas dezirata kaj garantiata 
per la eklaboro de 10-membra komisiono 
speciale elektita por tiu celo. 

Detalojn pri la kongresaj intertraktoj niaj 
legantoj ekscios en la sekvontaj numeroj, 
en kiuj ni publikigos la protokolon de la 
kongreso (en resumita formo). 


lom 

pri la sveda kooperacio 

La sveda konsuni - kooperacia movado 
komenciĝis en mezo de 1860 dekjaro. 
Laborprogramo de la Roĉdelaj Pioniroj, 
kiu servis kiel normo por ĉiuj kooperacioj 
de la mondo, tiam estis tradukata en la 
svedan lingvon, kaj fondiĝis konsum- 
kooperativaj societoj. Tiuj societoj tamen 
ne entute aplikis la programon en sia 
daŭra laboro, kaj la sekvo de tio fariĝis, 
ke Ia plejmulto el ili iom post iom kun 
malprofito ruiniĝis. 

Venis alia periodo de aktiveco, Ia mo- 
vado baziĝis ĉefe, sen propraj butikoj, je 
rabato de komercistoj. Ankaŭ tiu movado 
malprosperis, ĉar ĝi ne aplikis la funda- 
mentajn principojn kooperativajn. Tamen 
en 1880 dekjaro la societoj nombris 400, 
sed sen centra organizo kaj gvidado. 

Ĉar la unuopaj societoj ne tiel bone 
povis servi por progresigi la svedan koope- 
racion, en jaro 1899 estis kunvokata kon- 
greso por kunigi la disajn societojn en 
centran organizaĵon. Kaj fariĝis la rezulto 
de tiu kongreso, ke estis fondata “Koope- 
rativa Forbundet“ (K. F.) =* la centra 
organizaĵo de la svedaj konsum-koopera- 
tivaj societoj. 

Komencan jaron de K. F. aliĝis nur 
30 societoj al ĝi. La statistiko tamen 
montris, ke pluraj centoj da konsum-koope- 
rafivaj societoj tiam troviĝis en Svedio. La 
kooperaj principo kaj metodo ankoraŭ ne 


estis ĝenerale konataj. Inter la membroj 
de la societoj tiutempe plejparte ekzistis 
nescio pri ekonomiaj problemoj. Nur 
malofte membro levis sian scion tiurilate 
super Ia ĝenerala nivelo. La societoji estis 
plejparte malfortaj ekonomie kaj restis en 
ŝuldo al komercegistoj, kiuj tiele efektive 
estis la realaj posedantoj de la entreprenoj. 

Sed post fondiĝo de K. F. komenciĝis 
energia agitado por la kooperacio. Duni 
la unuaj jaroj de la organizaĵo ĝi ne tiom 
progresis. Sennombrajn malfacilaĵojn ĝi 
devis venki, inter kiuj la kontraŭo de 
komercistoj kaj bankoj ne estis la malplej 
grava. lom post iom tamen fortiĝis K. F. 
kaj fine ĝi havis bonan progresadon. Nun 
ĝi estas unu el la plej grandaj kaj stabilaj 
entreprenoj en Svedio. Ankoraŭ troviĝas 
multaj kontraŭuloj de la kooperacio, sed 
nun ĝr estas tiom forta, ke iliaj'atakoj 
ne plu grave povas danĝerigi ties ekzist- 
adon kaj prosperon. 

Dum la plej malfacila kriztempo je 
fino de Ia mondmilito, la plej gravaj viv- 
necesaĵoj estis reguligataj de la ŝtato kaj 
komunumoj kaj al la popolo estis dis- 
donataj porcie. Pro nesufiĉeco de varoj 
kaj pro la ŝtataj reguligoj ankaŭ la koope- 
racio estis tuŝata de tiuj malfacilaĵoj. 

Unu el la ĉefaj kaŭzoj, kial K. F. stabili- 
ĝis, estas, ke ĝi jam de longe aplikas 
kontant-pagan sistemon. La aliĝintaj so- 
cietoj estas devigataj distribui la varojn 
kontraŭ kontanta pago. Tial risko je mal- 
profito ne estas tiom grava. 

Je la fino de jaro 1924 estis aliĝintaj 
al K. F. 875 konsum-kooperativaj societoj 
kun 292469 membroj. Iliaj distribuejoj 
estis 2090. La propra kapitalo de la societoj 
estis 34,8 milionoj da kronoj, kaj la propra 
komerco dŭm la pasintjaro atingis vend- 
sumon de la varoj de 234 milionoj da 
kronoj, kun neta superresto de 10 milionoj 
da kronoj. 

Depost jaro 1904 K. F. Iiavas pogran- 
dan komercon. La pasintjara (1924) vend- 
suitio de la- varoj de tiu komerco atingis 
83774252 kronojn. La neta superresto 
el tio estis 1370219 kronoj, kaj la propra 
kapitalo de K. F. nun superas 10 milionojn 
da kronoj. 

A1 K. F. estas aliĝintaj ankaŭ du asekur- 
asocioj, kiuj je la fino de 1’ pasintjaro kune 
havis 251665 membrojn. La unua asocio 
estas por asekuro kontraŭ bruliĝo ktp.; 
la alia estas por vivasekuro. 

Kelkaj malgrandaj produktad-entreprenoj 
jam de longe apartenas al K. F. kaj dum 
la lastaj jaroj ĝi efektivigis pli grandajn 
entreprenojn. La plej granda estas muelilo, 
nomata “Tre Kronor“. Oi estas lokita 
apud la sveda ĉefurbo Stockholm, sur in- 
sulo Hastholmen. Tiu muelilo estas unu 
el la plej modernaj, nuntempe efektiveblaj. 
Pasintjara produktado ĝia atingis 38500 
tunojn da produktaĵoj. En la urbo Norr- 
koping estas lokita margarinfabriko, kiu 
estas la plej granda en sia branĉo en 
Svedio. Pasintjara produktad-kvanto estis 
6725 tunoj da margarino. Ĥemia-teknika 
fabriko en la urbo Malmo produktadis 
pasintjare por valoro de 577296 kronoj. 


Tiuj ĉi entreprenoj estas bonaj en kon- 
kurado por malaltigi la prezon de la varoj, 
ĉar trustoj kaj karteloj ĝin antaŭe inono- 
pole diktis. Estas dezirinde kaj verŝajne 
tiel okazos, ke pli da grandaj produktad- 
entreprenoj kooperaj estos efektivigataj en 
proksima estonto ampleksantc ankaŭ aliajn 
branĉojn de la produktado. 

La pasintjaro estis por K. F. jaro de 
granda prospero. La neta superresto el 
ĝiaj pogranda komerco, produktado kaj 
nemoveblaj posedaĵoj kune atingis sutnon 
de 1885 513 kronoj. • 

Aliaj entreprenoj de K. F. estas ŝparkaso, 
en kiu la membroj povas enmeti ŝpar- 
kapitalon kaj tiel servas al Ia kooperacio; 
kleriga institucio, kiu donas klerecon, laŭ 
koresponda sistemo, al tiuj, kiuj tion de- 
ziras pri kooperaj, ekonomiaj kaj aliaj 
temoj. Ankaŭ iafoje estas aranĝataj t. n. 
someraj kursoj kun ĉeestantaro, kiu estas 
pliklerigata per prelegoj de fakuloj pri 
kooperaj demandoj. Depost komenco de 
tiu ĉi jaro K. F. havas propran arĥitekt- 
kontoron, kiu nun liveras bonegajn de- 
segnaĵojn por plimodernigi kaj plikarigi 
konstruon de domoj, butikoj ktp. inter la 
kooperatoroj. 

K. F. estas politike neŭtrala organizaĵo, 
kiu varbas siajn anojn el ĉiuj popolklasoj 
de la socio. Farita statistiko montras, ke 
en jaro 1922 la membraro konsum-koope- 
rativa konsistis el jenaj kategorioj: labor- 
istoj de industrio, komerco kaj transporto 
49,7 %, metiistoj 2,9 °/o, meti - laboristoj 
5,1 %, terkulturistoj 17,1 °/o, terkultur- 
laboristoj 5,2 %, oficistoj altrangaj 3 %, 
oficistoj ne altrangaj 7,8 °/o, korporacioj 
0,8%, ceteraj 8,4%. Tiu ĉi statistiko 
montras, ke la laboristoj konsistigas la 
plimulton el Ia svedaj kooperatoroj. 

Cefaj gazetoj por la sveda kooperacio 
estas “Kooperatoren“ (La Kooperatoro) ĉiu- 
monata kaj “KonsumentbIadet“ (La gazeto 
de la konsumantoj) ĉiusemajna. Ili estas 
eldonataj en grandaj eldonoj kaj bone 
servas al la movado. 

Por propagando kaj plistabiligo al la 
kooperacio estas organizitaj, ĉe multaj 
konsum-societoj, t. n. virin-gildoj, unuiĝoj, 
kiuj estas asociitaj en tutlanda organizaĵo. 
Tiuj gildoj aranĝas kursojn en diversaj 
branĉoj por virinoj, prelegojn ktp. Ĉar 
estas tre grave, ke ankaŭ la virinoj kiel 
mastrumistinoj de la hejmoj bone kom- 
prenas taksi la valoron de la kooperacio 
kaj en la praktiko ĝin vere efektivigas; 
tiele ili havigas al la movado pliajn aliĝon 
kaj forton. 

Troviĝas ankaŭ unuopaj, memstaraj, koo- 
peraj entreprenoj, el kiuj ŝufabrikon de 
svedaj fervojistoj mi nur menciu. Dum 
la kriztempo la trusto de la ŝufabrikantoj 
troaltigis nenormale la ŝuprezojn. Tial 
inter la fervojistoj estis farita propono por 
efektivigi propran ŝufabrikon kooperan. 
Tiu projekto estis efektivigata en jaro 1920. 
La fabriko estas lokita en la urbo Jon- 
koping. La jarraporto por jaro 1924 mon- 
tras, ke la akciuloj de la fabriko, je la 
fino de la jaro, estis 36776 el la svedaj 

fervojistoj. La laboristaro de la fabriko 
estis 87. Pasintjara meza fabrikado potnga 
estis 234 paroj da ŝuoj. Kaj la vendsumo 
por ŝuoj dum la jaro atingis 1206802 
kronojn, kun superresto de 102290 kronoj. 
Tiu ĉi fabriko nun estas bona konkuro 
kontraŭ la trusto kaj liveras bonegajn 
ŝuojn kaj botojn je modera prezo al la 
sveda fervojistaro. KarlJohansson. 

Kiel estas ekspluatata la 
Macedonia malriĉularo 

Letero el Macedonio 

La loĝantaro de Macedonio, pro kiu 
interbuĉadas inter si la Balkanaj ŝtatoj, 
estas en sia plejmulto terkulturista. An- 
taŭ la milito estis semitaj la ebenaj kam- 
poj de tiu lando per grenajo. Pli sude 
estis kulturata ankaŭ opio, sed tre mal- 
ofte tabako. La milito kun sia dezertigo 
kaj plialtegigo de la prezoj vivproduktaj, 
igis Macedonan malriĉularon forlasi sian 
benitan grenkampon, kaj anstataŭi ĝin 
per tabakkulturado. 

Sub la Turka jugo la monopolo estis 
privata, kaj tabakkulturantoj vendis ĝin 
libere. Sed nun, monopolo estas ŝtata, 
kaj malpermesata estas ĉies privata aĉet- 
ado. Do, la Macedona popolo nun estas 
senkompate ekspluatata flanke de ŝtato, 
kaj ĝia sango suĉata de monopolo ŝtata. 

Tutan jaron laboradas la Macedona ta- 
bakkulturisto kun sia tuta familio, de 
frua tagiĝo ĝis malfrua nokto, kaj fine, 
kiam la tabako estas jam pretigita, li estas 
devigita transdoni ĝin en la ŝtatmonopol- 
magazenon kaj atendi, ke la komisiono 
elektita de monopol-estrejo, taksu, kioman 
sumon meritas ĝil Tie ne estas konsi- 
derata, kies tabako estas pli bona, kaj 
valoras pli altan prezon, sed kiu el la 
tabakkulturistoj estas pli amiko al la ko- 
misiinto kaj kiu havas pli multe da mono 
por subaĉeti lin. Kompreneble, ke mal- 
riĉuloj estas tiuj, kiuj en ĉi okazo mal- 
utilas kaj suferas. Multaj el ili revenis 
hejmen sen monero por vendita tabako. 
Post la matalta pagado lin rabas impost- 
isto, ŝtata oficisto, kiu sidas apud la kas- 
isto, paganta al la tabakkulturistoj, kaj 
• kiu serĉas de ĉiu pagi ŝuldojn al la ŝtato. 

Por ke la tutmonda kamaradaro havu 
veran imagon pri ĉi-ekspluatado, mi citos 
pli sube unu ek/.emplon pri ur^o Prilep. 
kiun ni prenos kicl inezc-n rnuia. 

Prilep estas urbo kun 22000 ioĝantoj. 
Urbo kun sia ĉirkaŭaĵo havas 6000 ĝis 
7000 tabakkulturistojn. Almenaŭ 60<>/o 
ne posedas plugkampon. El tiu nombro 
30o/ 0 estas duonantoj') kaj 30<>/o kiuj 
prenas dunge fremdan plugkampon. Pose- 
das sian plugkampon 40% el supra nom- 
bro. El ili 10o/o estas grandposedantoj 
kaj 30o/o etaj posedantoj. 

Al ĉi tiuj oni devas aldoni kelkajn po- 
sedantojn, kiuj posedas malmulte da plug- 

*) “duonanto" — kiu ne posedas sian plug- 
kampon, scd prenas de aliu ĝin, laboras dum 
jaro kaj fine duonigas la rikolton kun la 
posedanto. 


kampo, sed ne okupas sin pri tabakkul- 
turado, kaj donas al tiuj kiuj sin okupas 
pri tabakkulturado, sed ne posedas plug- 
kampon. Poste estas'ankaŭ kelkaj grand- 
posedantoj (bienposedantoj), kies nombro 
superas ĝis 5%, kiuj donas sian plug- 
kamparon dunge, aŭ duone, sed ne kon- 
sideras sin kiel tabakkulturistoj, kontraŭe 
al tiuj suprecititaj 10<>/o grandposedantoj, 
kiuj sin konsideras kiel tabakkulturistoj. 

Posedas permeson de lamonopol-estrejo, 
jenaj: 

a) duonantoj 30 ®/o 

b) dungantoj 30o/o 

c) etaj posedantoj 10 o/ 0 

d) grandposedantoj 10% 

1. “Duonantoj“ 

Tiel nomataj “duonantoj" laboras sub 
jenaj kondiĉoj: 

a) ricevas trifoje plugitan kampon; 

b) plantaĵon semas kaj prilaboras ili sur 
la tero de la posedanto, pagante por tio 
duonon de dungaĵo, kiun posedanto ricevns, 
se li donus al la aliuj. Estas tre maloftaj 
esceptoj je utilo de duonanto; 

c) tuta laboro rilate al la kulturado de 
tabako: enplantado, fosado, erpado, rikolt- 
ado, envicigado, sekigado, — ĉio ĉi falas 
al ŝarĝo de la duonanto. La modeladon 
kaj ligadon faras ĉiu sur sia parto, t. e. 
ĉiu sur sia duono; 

d) ricevitan monon por la frukto oni 
duonigas .duone kun posedanto. 

Do, la posedanto ricevas duonon de la 
frukto nemovinte fingron. 

2. Dungantoj 

La prezo de la plugkamparo estas aita, 
sekve de kio ankaŭ la dungaĵo estas alta. 
La dungaĵo sin movas inter 2—3 napo- 
leonoj oraj por unu “dolumo". (La hek- 
taro konsistas el ok dolumoj. La napo- 
leono sin movas ĉirkaŭ 250—300 dinaroj 2 ). 

Por plugi 3-foje unu dolumon necesas 

250 din. 

Plantaĵo por unu dolumo 300 w 

Enplantadopostulas5 laboristojn 250 „ 

Por venigado de akvo 100 „ 

Por fosado 4 laboristoj 160 „ 

Por ŝirado de la pintoj por ke 

ne kresku alte 60 „ 

Por purigado kaj erpado 

3-foje X 100 = 300 „ 

Rikoltado kaj envicigado 

25 laboristoj X 40 din. = 1000 „ 

Modelado, 30 laboristoj 750 „ 

Ligado 100 „ 

Transportado en monopol- 

magazenon - 20 „ 

Aliaj kostoj, kiel ekz. nutraĵo por la 
laboristoj, lumigo, varmado — malplej 
bona nutraĵo, kian ordinare oni donas al 
la laboristoj, po 7 din. tage por persono, 
entute 504 — por 72 laboristoj. 

Do, tuta elspezo sumigas 4419 dinarojn. 

Unu dolumo donas proksimume 120 kg 
da tabako, kaj proksimume oni pagas en 
monopolejo 25—30 dinarojn po kilo- 
gramo, kio faras entute 3000—3600 
dinarojn. ' 

• *) t. e. ĉirkaŭ 20 g. mk. 


Kiel vl vidas, malprofito sumiĝas de 
819—1419 dinaroj por unu doiumo. 

La nombro de prilaborataj dolumoj 
konformiĝas al la nombro de familianoj. 
Sed unu familio kvinnombra ne povas 
prilabori pli ol ses dolumojn. 

Ei suprecitita ekzemplo ni konkludas, 
ke la malriĉularo dum tuta jaro laboras 
kaj ricevas mizeregan rekompencon. Kial 
la ŝtato pagas tiom da malalta tabako? 
Mi opinias ke ĉiu komprenas. Ĝi vend- 
adas tabakon tre alte al la francaj kaj 
alilandaj societoj, kaj el tio profitas multe 
da altpostenaj estroj. Pro iliaj poŝoj 
suferadas macedona popolo, kaj pasigas 
siajn tagojn en larmoj kaj malsato. Ĝi 
sclas kaj ekkonas kulpulon pro sia mizero, 
sed timas envicigi sin apud la laboristaro 
portanta liberigan standardon. Ĝi (la po- 
polo macedonia) vidas, kiel ĝin rabas eks- 
pluatista lando kapitalista, kaj ne povas 
kompreni, ke ĝi estas sklavo de tiu kapi- 
talismo, samkiel tutmonda laboristaro, sed 
ankoraŭ dormas en letargio, konsiderante 
sin memstara (en ekonomia rilato), blind- 
iĝante antaŭ la vero, ke ĝi estas pli granda 
sklavo ol tiu de fabrikejo. Ĉar organizita 
fabrikeja laboristo laboras 8 horojn tage; 
dum ĉi tiea tabakkulturisto laboras 15—18 
horojn tage, kun siaj tutaj familianoj ne 
esceptinte tiujn sub 10 jaroj. 

Kiaj estas ĉi sklavoj en sana rilato? La 
tuberkulozo estas eterna ilia gasto, pren- 
ante plej bonajn inter ili. 

La registaro Belgrada tion jadeziras: stari 
senmova ĉe tioma subpremado kaj rabado I 
Pli bona paradizo por ĝi ne ekzistas. 

Sed ĉio havas finon. Kaj suferoj de 
macedona malriĉularo proksimiĝas finon. 
|am aperadas kleraj laboristoj, junaj kaj 
plenaj kun energio, kiuj baldaŭ kun tuta 
“sklavar’ malsata de la ter’“ alvokos al 
la Belgradaj rabistoj: 

Eor! /0 Kjarin. 


La vipo de Hindio —opio 

Uzado de opio fariĝas pli kaj pli granda . — 
Registaro publike venenas popolon. — “Ligo 
de Nacioj u en rolo de kuracisto. — u Protesto u 
de Ameriko. — Obstina lordo Cecil. 

Pri homvivado en tiel granda lando, 
kiel Hindio, nl scias tre malmulte. Mur 
majofte kaj okaze ni aŭdas pri ĝi. 

Ĉi foje oni scias pri regna monopola 
vendado de opio. 

Bone diskontinte unu malfortan flankon 
de turmentitaj masoj — arta trankviligo de 
maltrankvilaj nervoj per opio, angla re- 
gistaro decidis sur ĉi-socia malvirto krci 
al si grandan kapitalon. 

Por ĉi celoj ĝi siatempe malfermis en 
ĉiuj urboj de Hindio publikan vendadon 
de opio, fondinte tiel nomatajn “Regnaj 
monopolejoj de opio“. 

Epidemio de opio ĉirkaŭprenis preskaŭ 
tutan urb-proletaron, plejparte en industriaj 
centroj, kie troviĝas koton-paper-fabrikoj. 

Oficiale oni sciigas, de 98 o/ 0 de laborist- 
inoj-patrinoj, irante labori, “nutras" siajn 
infanojn per opio, por ke ili trankvile 
dormu ĝis alveno. 

Malfellĉaj infanetoj ĉiutage venenitaj, 
dum mallonga tempo fariĝas preskaŭ mal- 
junuloj: vizaĝetoj sulkigitaj, okuloj mal- 
puraj, korpoj sekigitaj. La morteco inter 
infanoj en unu urbo Bombej por pasint- 
jaro estis 666 el 1000, t. e. pli ol 60»/o. 

Se ne “Ligo de Nacioj" en rolo de 
“kuracisto", kun recepto, permesanta al 
hindoj tre modestan dozon de opio — 
12 funtojn por 10000 homoj, tiam neniu 
scius pri norm-uzado de tiu veneno. 

Kiam iu amerika reprezentanto “gast- 
anta“ en Hindio, eksciis, ke en Kalkutta 
12-funta dozo de opio transformiĝis je 
286 funta, kaj en aliaj lokoj eĉ pli, kaj 
kiam li eksciis, ke anstataŭ 450 kestoj 
da opio komencis alveni po 2975 kestoj 
de ĉi-“kuracilo", tiam Ameriko malpacienc- 
iĝis kaj faris proteston en “Ligo de Nacioj“ 
kontraŭ tia “senmastrumado" de Anglio. 

“Homameco" de Ameriko estis etvok- 
ita de tio, ke amerika kapitalo ne povis 
indiferente rigardi, kiel Anglio profitas per 
vendado de opio tiom, kiom necesas al 
Ameriko por elspezi en siaj kolonioj. 

Estas klare, kial amerika reprezentanto 
en “Llgo de Hacioj" “ofendis“ anglan 
registaron, dirinte, ke Ameriko kulpigas 
ĝin, ĉar ĝi permesas uzadi pli da opio 
por “ĉagrenemaj" hindoj. Sed necesas, 
tamen, aldiri, ke prezidanto de Ameriko 
— sinjoro Coolidge, retiris sian tre “fer- 
voran“ reprezentanton el tie. 

En urbo Bombej, urbestraro, komencis 
vendi malkarajn pilolojn por infanoj kun 
malgranda dozo da opio, sed baldaŭ ĝi 
ĉesigis vendadon, dirante, ke loĝantoj 
protestis kaj ekdeziris, ke estu kiel antaŭe. 

Angla lordo Cecil en unu el siaj paro- 
ladoj diris, ke angla registaro ne povas 
tiel rapide malpermesi vendadon de opio, 
ĉar Ĉinio ne plenumis sian promeson, kiu 
estis donita 15 jarojn antaŭe — ĉesigi 
fabrikadon de opio por kontrabandaj celoj. 

Malgraŭ tio, ke angla registaro nun 
promesis, post 18 jaroj ĉesigi vendadon 
de opio, lordo Cecil restis ĉe sia opinio. 

“Ligo de Hacioj" okupas sin per argu- 
mentadoj je ĉi-temo, kaj venenado de 
miiionoj da homoj en Hindio daŭras. 

Esperantigis /. Avrunirt. (1122) 


E1 Anglio 

Ŝancoj de sindikata unuiĝo . — La britaj sifidi - 
kataj estroj. - La brita registaro kaj Sovet-Unio. 

La ĉefartikolo, kiu aperis en n-o 40 de 
S-ulo (Agresemo de angla kapitalo) instigas 
min korekti kelkajn erarigajn konkludojn. 

1. La sindikatoj unuiĝas, 2. ŝanĝo de 
Sovetia-Britia interrilato. 

1. Kvankani la ministoj prenas la inicia- 
tivon por unuiĝi kun la aliaj sindikatoj, 
tiu aranĝo estas tiom necerta, kiel estis la 
antaŭa aranĝo 2 jarojn antaŭe, kiam ni 
havis la Tri-Unuon (Triple Alliance). Ĝi 
entenis la sindikatojn de ministoj, inĝenieroj 
kaj fervojistoj, sed en la kriza momento 
ĝi ne funkciis pro la sabotado de la estroj. 

Same sendube okazos rilate al la Kvar- 
Unuo. La membroj havas nenian povon 


super siaj estroj. Tion montras la ekzemplo 
de la Inĝenieroj. Laŭ iliaj reguloj, la 
estroj devas esti en ofico dum 8 jaroj. 
Antaŭ la 4 jaroj, kiuj jam pasis, la inĝenier- 
sindikatoj amalgamis (kunfandiĝis), kaj la 
estroj aranĝis tiel ke ili havu oficojn long- 
daŭrajn en la nova sindikato. Pro tio Ia 
reguloj estis starigitaj de la interesuloj, kiuj 
faris ilin por siaj propraj oficoj kun bonegaj 
salajroj. 

Multfoje la delegitoj ĉe kongresoj voĉ- 
donis, instrukciante siajn oficulojn, inter- 
trakti pro pli alta salajro kun la dungantoj. 
Sed ĉiufoje la oficuloj ne agis, sed ignoris 
la rezoluciojn. Kaj la membroj estas sen- 
povaj malhelpi tion. Se ili forpelas la 
nunajn estrojn, ili devas pagi al ili la 
salajron por la estontaj 4 jaroj, kio estas 
grandega sumo. Do ili dume devas toleri 
ĉion, kaj la membroj organizas sin en 
vigl.a “minoritata movado“. 

Ĉar simila manko de povo evidentiĝas en 
diversaj gradoj ĉe aliaj sindikatoj, la klopodo 
por Unueco ne funkcii povas, kaj la aranĝo 
nur povas esti provizora kaj senefika. 

Kelkaj estroj, pro la fakto, ke ili partoprenis 
en la Kabineto de la lasta Laborpartia regist- 
aro, ankoraŭ estas konsilantoj privataj ĉe la 
Reĝo, al kiu ili ĵuris aliĝon. Pro tio ili estas 
en la internaj vicoj de la sindikatoj, kies aran- 
ĝojn ili tuj poste perfidas al la registaro, 
kiu povas pretiĝi por eventualaj okazaĵoj. 

2. Estas vere, ke Sovet-Rusio estas bona 
merkato por britaj komercaĵoj. Tamen la 
registaro ankoraŭ malamas Sovetion kaj 
faras ĉion por malhelpi eblan interkonsent- 
on. ĉi donacas armilojn al la landlimaj 
nacietoj kaj nun parolas pri la rompo de 
diplomataj rilatoj. Tio okazas, ne ĉar ili 
esperas iel venki Sovetion, sed por delogi 
la atenton de la popoloj for de hejm- 
maltrankvilo al eksterlanda konflikto. Pro 
tio la popoloj priparolas alilandan mala- 
mikon, okupiĝas provizi militilojn, kaj 
industrio denove funkcios por produkti 
ne necesaĵojn, sed detruilojn. 

Jen la politiko de Britio. 3398, Londono 


Sciigoj el Oriento 

1. ĵus finiĝis en ĉefurbo de Mongolio 
Urga (nun (Jlan Bator) unua profesia 
konferenco de Iaboristoj kaj oficistoj de 
ĉi urbo. La konferencon partoprenis 
50 delegiloj, kiuj reprezentas pli ol 800 
proletojn de Mongolio. Profesian movadon 
gvidas popola partio de Mongolio. La 
partio penas konkordigi enlandan profesian 
movadon kun la tutmonda. 

2. La plej riĉaj ortrovejoj de Sibirio 
troviĝas en regiono de granda rivero Leno 
ĉirkaŭ urbo Bodajbo. Dum jaroj de revo- 
lucio estis trovitaj novaj ortrovejoj en 
senhoma kaj sovaĝa regiono de rivero 
Aldan, kiu fluas en Lenon (oka horsek- 
toro). Riĉeco de orejoj novaj superas 
tiun de ĉiuj malnovaj en Sibirio kaj aliogas 
al si multajn oramantojn kiel mielo muŝojn. 
Kaj loĝantaro de ĉi sovaĝa Ioko salte kres- 
kaŝ. En oktobro de 1923 estis tie nur 
350 homoj, en oktobro de 1924 estis jam 


3700, en aprilo de 1925 la cifero saltis 
ĝis 10000 kaj en majo de 1’ sama jaro 
ĝis 12000. 

Mun sur maldekstra bordo de Aldan 
estas fondata nova urbo Aldansk en ma- 
niero de novplanaj ĝardenurboj. Organi- 
ziĝas tutunia trusto “Aldan-oro“. 

3. Apud stacio Misovsk ĉe lago Bajka! 
estas trovitaj orozaj kvarcoj, bonega okro 
(farbargilo) kaj glimo, kies folioj atingas 
4 kvadratajn metrojn. La minaĵoj ankoraŭ 
ne estas ekspluatataj pro manko da kapitalo. 

En duoninsulo Kamĉatka antaŭ ne longe 
estas nove trovitaj riĉaj naftejoj en distanco 
de 50 kilometroj de bordo. La nafto trik- 
varone taŭgas por lampoleo, t. e. ĝia 
kvalito superas tiun de I’ kaŭkaza. La 
riĉaĵoj same atendas senkonkuran eksplua- 
tadon de 1’ monda proletaro. Riĉega estas 
la mondo, sed malbone estas organizita 
tutmonda mastrumo! 

4. Dum Revolucio en Rusio estis ĉeko- 
slovaka armeo (ĉirkaŭ 200000 soldatoj). 
La armeo gvidata de reakciaj kaj naciemaj 
oficiroj helpis al rusaj blankuloj kaj furioze 
militis kontraŭ ruĝuloj - bolŝevikoj. Sed 
kune kun fiaskinta Kolĉak la resto ds 
I’ armeo devis kuri tra tuta Sibirio al 
Vladivostok por ŝipe veturi el tie en 
Eŭropon ĉirkaŭ tuta terglobo. 

Ameriko elspezis 11000000 dolarojn 
por transporti Ia armeon. Mur en julio 
registaro de Ĉekoslovakio sciigis Usonon, 
ke ĝi estas preta por intertrakti pri siaj 
ŝuldoj al Usono. 

5. En Koreo (kolonio de japanio) pro 
grandaj pluvoj okazis superakvego. La 
ĉefurbo de la lando Seul insirliĝis kaj por 
Ionga tempo estis izolita de tuta mondo. 
En Rjuzan 1500 domoj estas enakvigitaj. 
Ĉiuj ŝoseoj en la lando estas difektitaj. 
Centoj da domoj kaj pontoj detruitaj. La 
urbo Ejtoĥo estas tute detruita. Dekmiloj 
da homoj forkuris kaj malsatas. La dom- 
aĝoj estas grandegaj. 

6. Profunuiĝoj de Ŝanĥaj organizis por 
laborista junularo kursojn de politikaj scioj 
por klerigi agantojn inter masoj. La pro- 
gramo entenas historion de revolucia mov- 
ado en Rusio. Oriento utiligas sperton de 
Okddento. 

7. Redaktoro de ĉiutaga ĉina komunist- 
ema gazeto “Varmega sango en Ŝanĥaj" 
estas monpunita de juĝo, kiu konsistis el 
cŭropanoj kaj ĉinoj (miksita). Sed du aliaj 
gazetoj, kiuj per falsaj materialoj pravigis 
agojn de policistoj kaj agitis por fremd- 
ianduloj, estas devigitaj presi veran mate- 
rialon en apartaj broŝuroj. La devigon 
aranĝis indignitaj amasoj da laboristoj. 

8. En Ĉinio estis arestita rusa komerca 
reprezentanto de regna naftoficejo Dosser. 
Li estis akuzita pri komunista propa- 
gando inter ĉinoj. La areston helpis 
rusa blankulo Kcdrolivanskij, kiu kaŝite 
submetis al Dosser falsan dokumenton 
havantan stampon de fantazia “agitfako 
de RKP en Ŝanĥaj“. Miksita juĝistaro 
en Ŝanĥaj certigis, ke la dokumento estas 
malfalsa kaj ke Dosser, kiel tre nedezirlnda 
persono, devas estl ellandigita. Advokatoj 
protestas. 

9. En Moskvon tra Sibirio 14-an de 
julio venis japana ambasadoro Takiĥi Tana- 
ka kun ĉiuj siaj oficistoj. Ĉie en la longa 
vojo tra Rusio li estis bonkore satutita. 

Maksim Krjukov. 


D v I S K U T E J O 

A TENTIGO. Ĉar la materialo por tiu ci 
numero jam estis kompostita plejparte antaŭ 
okazo de la Viena kongreso , ni ci-foje ankoraŭ 
aperigas prilingvajn artikolojn % kiuj laŭ dezir- 
esprimo de la Kpngreso estonte forrestu sur la 
paĝoj de S-ulo . RED. 


Pri la lingva demando 

En la tempo, kiam ne ekzistis inter- 
naeia lingvo, malmulte, malmultege da 
homoj laboris por “donaci" al la teranoj 

la tamen tiel deziratan kaj bezonatan 
— komunan interkomprenilon. 

Sed de kiam ekzistas lingvo plej taŭga 
kiel interhoma komprenilo, ni vidas amason 
da “logikuloj“, “sciencemuloj“ k. a. “super- 
uloj“ sin opiniantaj kapablaj, plibonigi, 
perfektigi, riĉigi ĝin. 

Nia ĉiusemajna Sennaciulo baldaŭ ne 
plu sufiĉos por konigi al la tutmonda 
proletaro la laste eltrovitajn mirindaĵojn 
de la “plej Iertaj“ plibonigemuloj. Sur 
ĉiu n-o oni ja legas, kia estas la plej 
taŭga, racia, scienca, Iogika maniero Iaŭ 
kiu esp-o estas nepre evoluigota, perfekt- 
igota kaj riĉigota. Ĉiu reformemulo certigas, 
ke pliboniga metodo proponita de k-doj 
A. B. C. ... estas erara. Li plej serioze 
asertas, ke nur la de li montrita vojo estas 
sekvinda. 

JS 

Car estas nedubeble, ke ĉiuj reform- 
emuloj estas la plej seriozaj el laseriozuloj, la 
plej lertaj el lalertuloj kaj la plej kompetentaj 
el la kompetentuloj, vere fariĝas malfacile 
al la kompatindaj nelertuloj kaj nekom- 
p>etentuloj ion kompreni el la nenombreblaj 
proponoj pri kiuj ili legas en la gazeto. 

Tamen fakto facilkonstatebla estas, ke 
plejparto el tiuj esperantoreformemuloj ne 
ellernis la lingvon. Ili ĝenerale ne povas 
esprimi sian penson neuzante novajn — 
tute senbezonajn — vortojn kaj verkas 
laŭ patosa stilo miksante la esperantan 
lingvospiriton kun idiotismoj de sia ge- 
patra lingvo. Ili per tio montras, ke ili 
ne legis plurfoje librojn kiel Fundamenta 
Krestomatio kaj aliajn verkojn de Zamen- 
hof, Kabe, Grabowsky, Devjatnin k. a. 
aŭtoroj el la unuaj ĝis nun neniam imititaj. 
Estas tre bedaŭrinde, ke iliaj ĉefaj verkoj 
kiel: La Faraono; La Fundo de l’ mizero; 
la interrompita Kanto; Pola Antologio; 
Hamleto, ktp. estas nune nelegitaj de la 
plejparto el niaj fervoraj plibonigemuloj. 
Kiam aperis tiuj verkoj, la esperanta vort- 
aro ne estis tiel “riĉa“ kiel ĝi nun estas: 
ĝi tiam estis nur duonampleksa, kioni ĝi 
estas nune. Tanien la tiamaj verkistoj 
plej precize esprimis ĉian nuancon de sia 
penso kaj tradukis ĉefverkojn el ĉiuj 
eŭropaj lingvoj. >• 

• Kial do esp-o ne plu taŭgus? 

Ĉiu el ni opinias sin pli lerta ol la 
aliaj kaj nepre volas ĝin niontri. Mi mem 


tre certe povas plibonigi kaj evoluigi racie 
esp-on. Multe da ŝanĝoj mi povus efek- 
tivigi en la lingvo. Poste mi fiere kaj 
fanfarone asertus, ke la faritaj reformoj 
estis necesaj por eviti .. . ke esp-o fiasku! 
Estas memkompreneble, ke se la de mi 
realigitaj “plibonigaĵoj“ kontentigus k. k. 
reformomaniulojn, ili ankaŭ malkontentigus 
multe da aliaj. 

Sekve — ĉar ĉiu esperantouzanto rajtas 
“plibonigi“ esp-on — mi opinias, ke estus 
tre saĝe, se ni fojon por ĉiam decidus 
forĵeti al Luno ĉiujn reforniproponojn 
rilate la lingvon. 

Estas mirinde, ke tiuj — verŝajne 
nesatigeblaj — perfektigemuloj neniam 
proponas plibonigi sian — tainen treege 
mallogikan kaj malfacillerneblan — ge- 
patran lingvon! Ili senkompate distranĉas 
la el ĉiuj plej logikan, simplan kaj facil- 
lerneblan lingvon! Se oni ne konstatus 
tian absurdaĵon, oni certe ne povus ĝin 
imagi. 

La Fundamento estas akre kritikita. Oni 
ĝin kulpigas, ke ĝi kvazaŭ ŝtonigas la 
lingvon malebligante ĝian evoluon. Tia 
diro estas erara. La Fundamento montras 
al ni kiamaniere la lingvo povas evolui 
kaj riĉiĝi. Cetere Zamenhof mem skribis, 
ke laŭ la metodo de li montrita, la lingvo 
povas ŝanĝiĝi ĝis nerekonebleco. Ĉu tio 
ne pruvas, ke la lingvo estas neniel katenita? 

Ni ne moku la fundamentistojn. Dank’ 
al ilia lingva disciplino, ili savis esp-on 
el nepra fuŝado. Pro tio ili estas tre 
dankindaj. . . 

Laŭ mia opinio la lingva demando, 
nune tiel akre diskutata povas tre facile 
solviĝi. Oni ja konsilu al ĉiuj reform- 
emuloj, ke ili transiru Ido’n. Tie ili sen- 
ĉese kaj kredeble ĝissate povos proponi 
ĉiajn “science** elpensitajn plibonigojn. 
Se Ido ne plaĉas al ili, ili elektu alian 
lingvoprojekton — tiaj ne mankas! Tiam 
ili ne plu baros !a vojon al laboremuloj. 

Kara kamaradoj! Fratoj niiaj! Ni ĉesigu 
lingvodisputadon. Ni uzu esp-on tian, 
kia ĝi estas. Ni ĝin uzadti! Satano 55. 


Nenormala progreso estas danĝera 

Neniu protestos kontraŭ normala prog- 
reso de Esperanto, sed en la momentoj, 
kiam tiu progreso dispecigas la movadon, 
oni prave ĝin nomas nenormala kaj tro 
danĝera, ĉar la progreso rezultiĝas ne per 
sia atingo de individuoj, sed per la atingo 
de I’ maso. Tial pli perfektaj kaj idealaj 
iingvoprojektoj, nun malpli atingeblaj por 
la niaso, ol Esperanto en sia nuna stato, 
devas esti malatentataj en la praktiko, por 
konservi la unuecon en la movado, ĉar 
“netute ideala unueco" donas pli grandan 
progreson al la maso, ol “plej ideala 
grupiĝo", kiu pro la dispecigo de 1’ niovado 
nur vegetigos Ia progreson. 

Ĉu plimulto da geesperantistoj, inkluzive 
mem Zamenhof, ne volus vidi Esperanton 
pli ideala, ol ĝi estas, ĉu ili ne povus pli 
perfektigi ĝin jam multajn jarojn antaŭe? 
Oni povus, sed ili ĉiuj konscie rifuzis ĉiujn 
reformojn idealigajn por konservi la niov- 


unuecon, nepre bezonan en antaŭa kaj nuna 
momentoj. 

Idomovado niulte malhelpasal Esperanto- 
movado en la propaganda sfero de unu 
sola internacia lingvo, kaj tre verŝajne 
estas, ke Esperanto pli oficialiĝus en la 
mondo, se ne okazus la apartiĝo de 1’idistoj. 

Kelkaj k-doj sur la paĝoj de“Sennaciulo“ 
persiste postulas la liberecon de I’ vort- 
idealigoj, proponante skribi anstataŭ: kon- 
ferenco, diferenco, komitato k.t.p. la form- 
ojn malpli longajn: konfero, difero, 
komito k. t. p. Pli frue estis postulo ansta- 
taŭigi en adverboj la finaĵon “aŭ“ per “e“. 

Oni povus konkurigi en praktiko “aŭ“ 
kaj “e“, ĉar tiu sola perfektigo, sufiĉe 
argumentita teorie kaj praktike, ne farus 
grandan konfuziĝon ĉe la lingva uzado, 
sed la reformistoj ne havas limojn en siaj 
perfektigoj. La propono de “simpligo" 
vorta, ne havante eĉ ian principon, donos 
al ĉiuj virtuozamatoroj liberecon simple 
kripligi Esperanton ĝis tia stato, ke tre 
baldaŭ vi ne trovos eldonejojn por presigi 
Esperantaĵojn, ĉar nialaperos la aĉetantoj. 

Ĉu plaĉus al la“reformistoj“ jena simplig- 
ita teksto el ilia artikolo (S-ulo n-o 34), 
kiun ĉe la libereco mi skribus?: “ja neniam 
komanto mem prefos ticn, kio estas pli 
maltega kaj pli malface Ierebla." 

Do, pro la ĝenerala masa progreso ni 
estas devigataj dume forlasi ĉian reformon, 
praktike tuj neatingeblan unuece. 

5. Sariĉev (n-o 2150) 


Lingvaj studoj 

SAT-anoj, evoluo de lingvo estas neevitebla. 
Kiu opinias, ke nia lingvo devas kaj povas. 
resti senŝanĝa, tiu nenion komprenas en vivo 
de socio organmaniere ligita kun vivo de 
lingvo. Ŝanĝoj en lingvo (do en nia Esp.) 
estas neeviteblaj kiel sunleviĝo. Sed en 
Esperanto ili devas esti same raciaj kiel 
Esperanto mem. Ili ne devas rompi Funda- 
menton, nek balastigi ĝin. Ili ne devas liveri 
al gramatiko detruigajn M esceptojn M . 

Mia artikolo montris al vi unu el rimedoj 
por atingi ĉi celon. Kaj vi vidas, ke por tio 
estas bezona nur pli malproksima vidpunkto, 
kiu ĝeneraligas komprenon kaj larĝigas videjon. 

En artikolo de Botvinkin (intence metita 
en N 24 de Sennaciulo) vi povas vidi mode- 
lon de senelira konfuzo kiun oni ricevas en 
ĉi demando, se oni ne volas havi ĉi tiun ĝene- 
raligan vidpunkton kaj preferas nur personan 
guston (ĉu ne persona gusto igis krei la sen- 
sencan vorton Cececerio anstataŭ Useserio 
aŭ rusano, francano anstataŭ ruso, franco?) 

Tuta peko de Botvinkin kuŝas en tio, ke li 
ne sukcesis distingi ŝajnajn kvazaŭsufiksojn 
en kelkaj geografiaj nomoj (Azio, Aŭstralio, 
Siberio k. s.) Finajoj en similaj vortoj ne 
ludas rolon de sufiksoj ĉar azo, aŭstralo, 
sibero ne ekzistas kaj tial ne povis doni 
nomojn a) siaj landoj. Azo, Aŭstralo, Sibero 
estas nur pli malpli kripligitaj nomoj de landoj 
samaj, sed ne nomoj de iiiaj loĝantoj. Same 
en la nun uzataj vortoj germano, hispano, 
Turkestano, Sudano la finajo -ano estas nur 
kvazaŭsufikso, kiu konfuzigis kaj poste de- 
logis bonintencan Botvinkinon. Nomoj de 
gentoj devas esti prenitaj nepre el naturo, 
ne derivitaj. Derivitaj estos ne nomoj dc 
gentoj, sed nur nomoj de loĝantoj en iu 

lando (rusiano, egiptano, ĉiniano) ĉar ili po- 
vas esti okazaj, diversgentaj. Tial nomoj de 
landoj devas konformiĝi kun nomoj de gentoj 
kaj ne sekvi blinde nacian fonetikon. La 
laŭnaciaj Rosio, Nipon, Frans, Chung-Hua 
rompas sistemon ĉar postulas kripligon de 
kutimaj naciaj gentonomoj (anstataŭ ruso, 
japano, franco ktp. oni devas krei roso, nipo, 
franc ktp.) Novaj vortoj kreitaj ekster ĝene- 
raliga vidpunkto ofte rompas simplecon kaj 
sistemon de vortfarado. Ekzemple la vortoj 
laboratorio, uzurpatoro, cirkelo, observatorio, 
bankiero, aŭditorio, internacionalo, imperial- 
ismo, inkluze, centralizi, koncentra, sensprite 
kaj senbezone balastigas nian radikvortaron. 
lli povas esti tute logike kaj laŭregule an- 
stataŭitaj per jenaj derivajoj: laborejo, eks- 
perimentejo, uzurpisto, cirklilo (ĉar cirkli = fari 
cirklon, observcjo, astronomejo, bankisto, 
aŭskultejo, lekciejo, internacio, iniperiismo, 
enkluze (ĉar ekzistas ekskluze), encentrigi, 
samcentra. ISe ĉiu internacia vorto devas 
nepre fariĝi esperanta. SAT-anoj, gardu 
simplecon kaj purecon de via radikaro, forigu 
la rubon el ĝi. Ouste por ĉi celo estas be- 
zona Lingva Komisiono, kiun aludis Krasovskij 
en unu el miaj artikoloj, sed ne por senbrida 
reformemo. Inter novaj radikoj nur vere be- 
zonaj kaj riĉigaj devas esti aprobendaj ka 
esplorendaj de 1* Komisiono. 

Tiaj vortoj devas signi nur vere novan 
komprenon per ekonomiiga maniero. Kiel 
ekzemplon de tiaj vortoj mi povas citi la 
jenajn postfundamentajn: urĝa, valora, listo, 
ardi, aserti. AI similaj novaj vortoj ni devas 
rilati tre singarde kaj ne enkonduki iiin sen- 
pripense. Same estas bezona pii detala faka 
kaj teknika terminaro. Kreante ĝin oni neniam 
forgesu principojn de Ekonomio, kiujn mi 
klarigis en miaj antaŭaj artikoloj. Ĉi laboron 
devas partopreni ne sole eŭropanoj. Japanoj, 
ĉinoj, amerikanoj, afrikanoj, sendu al mi sen- 
pere viajn prilingvajn dubojn kaj proponojn 
(Sovetunio, Irkutsk, Gubfo, al Krjukov). Nia 
kara Esperanto devas esti vere tuthonia kaj 
neŭtrala. Tial ĝian kreadon kaj disvolvadon 
devas partopreni ĉiuj terglobanoj. Ekster- 
eŭropaj popoloj havas siajn sperton kaj va- 
loron en lingvoj, kiuj povas tre utili en evoluo 
de nia komuna lingvo. Speciale interesaj 
estas okazaj koincidoj, kiuj ekzistas en lingvoj 
de oriento kaj okcidcnto (ekzemple la ĉinia 
go kaj slava mallongigo gos =» ŝtato, regno)... 

Maksim Krjukov. 


Pri pliperfektigo de nia informaparato 

Verŝajne ĉiuj kamaradoj konfesos ke 
nia “Sennaciulo“ ne donas al ni ĉiujn 
kontentigojn kiujn ni povus atendi de ĝi: 
nesufiĉe da raportoj aperas, kaj eĉ multaj 
el ili estas negravaj aŭ neperfekte verkitaj. 
El kio do devenas tiu bcdaŭrindaĵo? 

Miaopinie, el^ la neorganizcco de nia 
Informaparato. Ĉu mi eraras, skribante ke 
multaj el vi, karaj gek-doj, pensis^ subite, 
iam kiain vi estis verkanta por “Senn/ 
raporton pri okazantaĵoj en via lando: “Por 
kio utilas verki tiun informon? Eble alia 
samlandano verkas sammomente artikolon 
pri Ia sama temo?“ 

Kaj efektive, okazis ke la Redakcio de 
“Senn.“ devis rifuzi iajn artikolojn, ĉar 
ĝi ricevis plurajn samtemajn. 

Kjcl do solvi la aferon? 

Tute simple: Por doni al nia lnform- 
servo mekanikan precizecon, estu elektotaj 
en ĉiuj laudoj kie estas SAT-anoj, Ocner- 


ala Raportanto, kiu estos speciale rajtigata, 
ekskluzive de ĉiu alia, por aperigi en 
“Senn.“ artikolojn pri sia lando. Se la 
nombro de la SAT-anoj en la lando tion 
ebligos, Fakaj Raportantoj e. stu elektotaj. — 
llia aktiveco laboros en la fako prizorgata 
de ili, kaj nur en tiu; ĉiutrimonate, tiuj 
fakraportantoj sendos siau laboron al la 
Oenerala Raportanto, kiu kunigos la in- 
formojn kaj sendos al la Redakcio. Plie, 
la Oenerala Raportanto estu rajtigata por 
raporti kiam okazos en sia lando io inter- 
esanta la Satanojn kaj tutmondan proletaron. 

Tiu organizsistemo estu uzata nur kiam 
ne ekzistas politikaj polemikoj en la landaj 
SAT-rondoj. Kiam la Satanoj en iu lando 
estos dividitaj laŭ diversaj tendencoj, tiam 
ne plu estu Oenerala Raportanto, sed nur 
tiom da Fakraportantoj, kiom da diversaj 
tendencoj. 


por ke nia Informservo estu pli kompleta, 

{4 44 * ' 

nia Sennaciulo pli riĉechavanta. 

La diverslandaj Satanoj tuj elektu la 
plej kapablan cl ili, por fariĝi Ĝcncrala 
Raportanto ĉe “Sennf! 

F. Ŝamar, Sekr. de Frandingva Informservo 


2a Kongreso de Sovet- 
Ianda Esperantista Unuiĝo 

26. julio malfermiĝis en Moskvo 2. Kon- 
greso de SEU. 84 delegitoj kunvenis el 42 
diversaj urboj de la lando, inter ili el Siberio. 
Mez-Azio, Kriineo, Kaŭkazo, Ukrainio kaj 
Blankrusio. 

La kongreso daŭris 5 tagojn kaj havis 
ekskluzive laborkarakteron; ĝi pridiskutisĉiujn 
gravajn problemojn de la movado. Inter la 
plej gravaj decidoj oni povas noti solvon de 
la organiza problemo per starigo de regionaj 



(I) MicJialiczka. (2) Kvstfeev. (3) Kazina (Ufak (4) Drezeti. (5) Jodko. (6) Kazakevit. (7) Klvs Minsk). 
(8) Kancclarski (Ĥarkov). \9) Lidin (Kazan). (10) SpiridoviĈ (Ĥarkov). (II) Demittjuk. (12) MihalskL 
(13) Nekrasov. (14 Urban (Leningrad). (15) Rublcv (Odessa). (16) Safiarov. (17) Konovalov (N. Novgorod). 

(18) ĵavoronkov. (19) J. Sokolov (Taŝkent). (20) rodkaminer (Lcningrad). 


Tamen, tiuj landaparatoj funkcios same 
kiel tiuj nediverstendencaj; ili sendos ĉiu- 
trimonate sian raporton al la Redakcio. 
Tiu dua sistemo diferenciĝas de la unua 
nur per tio, ke !a Fakraportantoj sendos 
mem sian laboron, 

En okazo de tiu dua sistenio, kiam 
okazos en la lando kie ĝi regos, io ne- 
tendenceca interesa por tutmonda atento, 
tiuokaze iu bone difinita por tiu tasko 
raportanto estu rajtigita pof raporti pri la 
interesaĵo. Kiam tiu okazintaĵo estos ten- 
denca, tiam la respektiva Fakraportanto 
verku mem la informon. 

Jen estas la sugestoj, kiujn ebligas al 
mi fari sufiĉe longa praktikado en labor- 
ista Informservo. Tiu praktikado elmontris 
al mi ke tiu organizeco estas ne nur de- 
zirinda, sed atikaŭ nepre tiecesa. 

Certe, mi ne opinias min tiom neerar- 
ema kiel la Papo ... Mi nur intencis, 
per tiuj ĉi linioj, montri vojon kiun mi 
opinias irinda, kaj mi ĝojos se iuj kap- 
ablas ĝin plibonigi, pliglatigi konstante, 


(respublik-teritoriaj) oficejoj de SEU, helpontaj 
ĉiu en sia regiono al gvidlaboro de C. K. SEU, 
rekomendon pri subteno de SAT kaj de ĝiaj 
organoj, decidon pri riepra aliĝo de ĉiuj ak- 
tivaj SEU*anoj al SAT, likvidon de Sovetlanda 
Esperanto-Servo. 

Rilate la agit-propagandan laboron la Kon- 
greso decidis bazi ĝin sur praktika aplikado 
de Esp-o ? utiligante tiucele la praktikservan 
aparaton de SAT. “Vasta aplikado de la lin- 
gvo por bezonoj de proletaro devas en ĉiu 
aparta okazo antaŭiri propagandajn raportojn 
kaj artikolojn pri ĝia valoro u — diras la re- 
zolucio, akceptita de la Kongreso. 

Varmajn diskutojn naskis la problemo pri 
interrilatoj kun idistoj; rezulte la kongreso 
juĝis malutila por la ideo de internacia lin- 
gvo mem la ekziston en Sovetio de aparta, 
fakte mizerampleksa, Ido-organizajo kaj pro- 
ponis al idistoj eniri en SEU por akceli pli- 
grandigon de praktika valoro de lingvo inter- 
nacia por proletaro. Invititai partopreni la 
Kongreson, ekzistantaj en Moskvo idistaj k-doj 
tamen trovis bagatelan pretekston por ne 
viziti la kongreson, per tio montrinte ankoraŭ- 
foje sian sincerecon en la deziro kunlabori 
per lingvo internacia kaj por ĝi. 

Apartan lokon dum la Kongreso okupis 
raportoj pri Esp o kaj Poŝto-Telegrafo-Radio, 
faritaj de k-doj JS. Modcnov, A. Kazakeviĉ kaj 

A. Vinogradov. La lasta, parolante je la nomo 
de Kultur-fako de Moskva Intersindikata Unu- 
iĝo (NGSPS) atentigis pri la servoj, faritaj de 
Esp-o al laborista radiomiovado en Sovetio 
kaj pri tio, ke ekzemplo de proleta esp-o- 
movado montris al gvidantoj de sovetia radio- 
movado plenan efektivigeblon konstrui ankaŭ 
la radio-movadon sur la klasa bazo, memstare 
kaj aparte de la neŭtrala radio-movado en la 
skalo tutmonda. 

Grandan intereson vokis ankaŭ la raportoj 
de k-do Podkaminer pri metodoj de esp-a laboro 
en laboristaj kluboj kaj pri la aplikeblo de 
Dalton-plano por instruado de Esperanto. 

Rilate la eldonan agadon la Kongreso de- 
cidis direkti la fortojn por eldonado de lerna 
kaj vortara materialoj, samtempe subtenante 
Eldon-kooperativon de SAT por akceli eldon- 
adon dc esp-Iingva revolucia literaturo. La 
kongreso ankaŭ decidis unuigi gazeton-Ierno- 
libron M Esp-o Hejme M kun la oficiala organo 
de SEU M Soveta Esp-isto u en unu propagande- 
instruan gazeton, kiu komence de oktobro 
aperos sub la titolo M Mejdunarodni jazik M (In- 
ternacia Lingvo). 

La Kongreso vekis sufiĉan atenton al Esp-o 
flanke de sociaj medioj. Prezidanto de mal- 
granda Sovnarkom k-do M. Boguslavskij sa- 
lutis la kongreson per telegramo, atentigante 
pri neceso de lingvo intemacia por proletaro. 
Estis ricevitaj ankaŭ salutleteroj de Glavpolit- 
prosvet (Ĉefa Administrejo de politika klerig- 
ado) de Ukraina SSR, redakcioj de la revuoj 
“Laborista KIubo M , u Radio-Amatoro M , Lyona 
Grupo de Franca Esp. Laborista Federacio, 
Sveda Laborista Esp Asocio, Sveda laborista 
delegitaro, vizitinta Moskvon, kaj multaj tele- 
gramoj kaj leteroj el la plej malproksimaj 
lokoj de Sovttio. Pri la Kongreso raportis 
Moskvaj ĵurnaloj, same la provinca ĵurnalaro, 
informita telegrafe de M Rosta M (Rusia Tele- 
grafa Agentejo). 

La Kongreso enspiris freŝajn fortojn en la 
movadanojn kaj permesas esperi pri daŭra pli- 
fortiĝo kaj kresko de Esp-o-movado en Sovetio. 

SAT-anoj utiligis sian ĉeeston al la Kon- 
greso (inter 57 decidrajtaj Kongresanoj 49 
estis SAT-membroj) kaj okazigis apartan SAT- 
kunvenon por pridiskuti la proplemojn de 
SAT-movado. Unuanime estis akceptita re- 
zolucio pri la nepra neceso konservi ia nunan 
organizformon de SAT. Partopreninto. 


Rezolucio de SAT-kunveno en Moskvo 

La kunveno de SAT-anoj el diversaj lokoj 
de la vasta USSR, kolektiĝintaj 28. julio 1925 
okaze de Ia Il-a SEU-Kongreso, pridiskutinte 
diversajn problemojn de la okazonta baldaŭ 
V-a SAT-Kongreso, decidis: 

a) konstati, ke SAT en sia nuna organiza 
formo plej bone korespondas al la taskoj, 
kiujn ĝi metis ai si kiel organizaĵo dediĉita 
al la praktika servado porproletaria tra la 
tuta mondo sen diferenco de la nacia kaj 
ŝtata aparteno; 

b) konstati, ke ĉiuj lastatempe aperintaj 
proponoj reorganizi SAT, ĉu kiel monopolan 
laboristan esp. organizajon kun taskoj de na- 
cilingva propagando, ĉu kiel interligon de la 
asocioj sen propra membr-aparato — ne po- 
vas progresigi la movadon, sed nur paralizos 
ĝian dinamikon; 

c) konstati, ke la harmonio inter SAT kaj 
naciaj Esp-propagandaj laboristaj kaj revolu- 
ciaj societoj nepre devas esti atingita en 
formo de membriĝo de ĉiuj aktivaj membroj 
de naciaj propagandorganizaĵoj al SAT kaj 
samtempe en formo de partoprenado de V 
aktivaj SAT-membroj en la ĝusta gvidado de 
la laboro de naciaj esp asocioj laboristaj, kiuj 
varbas por Esperanto. 

Miksi la aparatojn de la praktika iingv- 
uzado internacia, farata en Esperanto, kaj de 
propagando, farata en lingvoj naciaj, la kun- 
veno konsideras nedezirinda kaj opinias grava 
la rolon de diversaj naciaj propagandasocioj 
konforme al la lokaj cirkonstancoj. 


Havante unu lingvon, ni ne bezonas inter- 
nacian organizsistemon, ni estu sennaciecaj. 
La sennaciismo — nia morgaŭa tago — estu 
nepre konsiderata en nia hodiaŭa prepara 
laboro, kaj niajn konkretajn hodiaŭajn tas- 
kojn ni kunagordu kaj samdirektigu kun la 
morgaŭaj bezonoj. 

Akceptita unuanime. 

Prezidinto de la kunveno G. Demidjuk. 

Sekretario de la kunveno N. Nekrasov . 


K R O N-I K O 

Svedio 

Sveda Lab. Esp. Asocio havis sian duan kon- 
greson ll.kaj 12. julio en Uddevalla. Re- 
prezentata estis LEA (germaniingva) kaj 
partoprenis finna k-do. La tutsveda asocio 
de fervojistoj sendis delegiton. Socialdemokr. 
partio elektis reprezentanton. En la kon- 
greso partoprenis ĉ. 60 k-doj. La raporto 
de la estraro montris, ke la sveda asocio 
nun havas 700 membrojn. Interalie oni 
decidis, ke ĉiu klaskonscia lab. esp-isto 
devas aniĝi al SAT. La kongreso difinis 
sendi cirkuleron al la svedaj prof-unuiĝoj 
kun admono subteni la esp. propagandon. 
— Estis aranĝita esp. ekspozicio. En pub- 
lika festo parolis 6 kamaradoj. La gazetoj 
(eĉ la burĝaj) en longaj artikoloj raportis 
pri la kongreso. K-doj dezirantaj pli de- 
talan raporton skribu pk. al Sveda Lab. Esp. 
Asocio, Goteborg /, Svedio. 


KORESPON DEJO 

213 . Via artikolo aperos. 

1122. La traduko ne superu la kadron de 
B. de S.-voIumeto (60 pĝ.) 

728. Se spaco permesas, mi volonte uzos 
ambaŭ viajn longajn raport-tradukojn. Tamen, 
preferu orig.artikolojn, kiujn mrpli vole utiligas. 

3931. Pro troa abundeco de materialo mi 
ne ĝustatempe povis enpresigi vian art. Mi 
en konvena momento uzos ĝin. 

5356. Loko mankas por via alvoketo bon* 
intenca. Monon ni danke kvitancas. 

79. Escepte ni volas doni lokon al via kon- 
taŭkiasbatala art. en M Diskutejo M . Red. 


Iliaj vortoj kaj iliaj agoj 

Por kio estas utiligebla SAT-jarlibro? 
Revoluciaj mondlingvanoj, proletaj esp- 
istoj, SAT-anoj uzas ĝin por helpi prak- 
tikan aplikadon de sia lingvo por la celoj 
de klasbatalo, por kreskigo de sennacieca 
solidareco laborista. Evidentiĝas nun, ke 
ankaŭ idistaj k-doj taksas la altan valoron 
de SAT-jarlibro kaj utiligas ĝin por . • . 
propagandi al SAT-anoj sian Idon. Jes, 
tion faras nun, en julio de 1925 j., post 
la interkonsento de 30. I. 1925, Rusa. 
Mondolingua! Uniono, dissendante al ĉiuj 
sovetiaj SAT-anoj (krom Moskvaj) freŝe 
eldonitan propagandan folion pri Ido. La 
folio ne nur raportas la ordinarajn blufojn 
(rekomendo- por Ido de Komintern, de 
Sportintern en 1922 kaj 1924jj(!l) ktp.), 
sed eĉ simplametode renversas ĉiujn re- 
komendojn de Esp-o en . .. rekomendojn 
por Ido: jam presitaj en Sennaciulo diraĵoj 
pri Esp-o de Sosnovski, Katajama, Nevskij 
estas represataj en la folio, sed post la 

vorto Esp-o ĉiufoje en krampoj sekvas 
“ankaŭ Ido“! 

Fuŝaj kompartekstoj kaj kutimaj insultoj 
kontraŭ Esp-o ankaŭ enestas, kvazaŭ la 
interkonsento de 30.1. 1925 neniam okazis 
kaj kvazaŭ Rusa Mondolingual Uniono-n 
gvidas ne la sama k-do, kiu subskribis 
la interkonsenton. 

Multaj k-doj, ricevinte h folion, sendis 
kritikajn respondleterojn. Ĉu necesas? Se 
idistaj k-doj perdas sian energion por dis- 
sendi al SAT-anoj siajn propagandfoliojn, 
utiligante por tio SAT-jarlibron, ni uti- 
ligu nian jarlibron por praktika servigc 
de nia lingvo al proletaro. 

Ni fosu nian sulkon: ni apliku Esp-on 
por revolucio! Ulo el Moskvo 


AMUZA ANGULETO 



VKm. 






SOLVU ENIGMON EL LA LITEROJ DE L’ PORTRETOJ KAJ FARU EL ILI LA VORTOJN! 


PRESEJO: UNS-PRODUKriVGENOSSENSCMAET, LEIPZIG (GERMANIO) 



























